2.4 การวิจัยและพัฒนา

บริษัทฯ จะมุ่งเน้นให้การดำเนินธุรกิจของบริษัทฯมีการเจริญเติบโตอย่างมั่นคงและต่อเนื่อง
โดยให้ความสำคัญต่อการเพิ่มส่วนของผู้ถือหุ้นและการดำรงฐานะการเงินของบริษัทฯให้มีความแข็งแกร่งอยู่เสมอ
มีการปฏิบัติงานที่ยึดหลักบรรษัทภิบาล พร้อมกับการเสริมสร้างศักยภาพในการแข่งขัน
ด้วยการนำระบบเทคโนโลยีสารสนเทศเข้ามาใช้ให้ครอบคลุมทั้งในส่วนของหน่วยงานสนับสนุน
(“Back Office”) และหน่วยงานดำเนินการ (“Front Office”)
ควบคู่กับการพัฒนาบุคลากรให้มีความรู้ทั้งในการใช้งานระบบเทคโนโลยีสารสนเทศที่ทันสมัยมากขึ้น
เพื่อเพิ่มศักยภาพของบริษัทฯ โดยการรับงานในลักษณะงาน Turnkey (หมายถึง
รวมการออกแบบเข้าไปด้วย) เปิดตลาดรับงานก่อสร้างในต่างประเทศ
และยังคงเน้นเรื่องความปลอดภัยในการทำงานเพื่อไม่ให้เกิดความสูญเสียเวลาการทำงาน (No
Loss Time Accident)

การพัฒนาด้านบุคลากร

บริษัทฯ มีการพัฒนาบุคลากรอย่างต่อเนื่องและทั่วถึง ทั้งด้านบริหารและด้านปฏิบัติการ
การเพิ่มศักยภาพในงานที่รับผิดชอบและความรู้ด้านคอมพิวเตอร์ที่สนับสนุนการทำงาน
เน้นความรู้ในเชิงวิศวกรรม เพื่อเสริมศักยภาพในการรับงานที่รวมการออกแบบ (Turnkey
Project) ทั้งนี้บริษัทฯมีการพัฒนาในหลาย ๆ ด้านพร้อมกันดังนี้

-   On the Job Training เป็นการฝึกอบรมความรู้และทักษะในการทำงาน
    ให้กับบุคลากรใหม่ที่เข้ามาร่วมงานกับบริษัทฯ มีพี่เลี้ยงคอยดูแลให้คำแนะนำ
    และเน้นเรื่องให้ความสำคัญของความปลอดภัยในการทำงาน

-   In House Training มีการจัดฝึกอบรมความรู้ใหม่ ๆ
    ในการทำงานในแต่ละหน่วยงานที่น่าสนใจ รวมถึงการแก้ไขปัญหาและอุปสรรคของงาน

-   Outside Training มีการจัดส่งพนักงานออกไปอบรมนอกสถานที่ ทั้งด้านคอมพิวเตอร์
    ระบบบริหาร ระบบบัญชีการเงิน และเทคโนโลยีการก่อสร้างใหม่ ๆ

นอกจากนี้บริษัทฯ
ยังได้จัดให้มีบุคลากรจากภายนอกเข้ามาฝึกอบรมให้ความรู้ทางด้านวิธีการบริหารและการทำงานร่วมกันเป็นทีม
ตลอดจนการควบคุมค่าใช้จ่ายต่าง ๆ
ทั้งยังใช้ระบบคอมพิวเตอร์มาช่วยในการวางแผนควบคุมงานให้สำเร็จลุล่วงได้ดียิ่งขึ้นและให้ความสำคัญในการบริหารโครงการอีกด้วย
ด้านการควบคุมต้นทุนค่าใช้จ่าย (Cost Budget Control) ได้นำโปรแกรมวางแผนงานก่อสร้าง
Premavera มาใช้ และมีระบบการประเมินต้นทุนการก่อสร้างทุกๆไตรมาสจนจบโครงการ

การพัฒนาปรับปรุงเครื่องมือเครื่องจักร

บริษัทฯ มีฝ่ายเครื่องมือกล เพื่อดูแลในส่วนของเครื่องจักรกล
ซึ่งเป็นส่วนประกอบสำคัญในการก่อสร้างอย่างมากโดยมีหน้าที่รับผิดชอบในการตรวจสภาพเครื่องมือเครื่องจักร
ให้อยู่ในสภาพที่สามารถใช้งานได้ดี ได้จัดเตรียมสำรองเครื่องมือเครื่องจักร
เพื่อรองรับการขยายส่วนแบ่งการตลาด ซึ่งจะช่วยให้ต้นทุนในการดำเนินการลดลงได้มาก
และเตรียมจัดหาเครื่องมือเครื่องจักรที่ทันสมัย ที่สามารถลดแรงงานให้น้อยลง
และเน้นการประยุกต์การใช้เครื่องมือเครื่องจักรที่ทันสมัย
ลดเวลาว่างของเครื่องจักรลงเพื่อให้ใช้ประสิทธิภาพของเครื่องจักรได้สูงสุด

การพัฒนาทางเทคโนโลยี

เทคโนโลยีโดยทั่วไปในงานก่อสร้างมีการเปลี่ยนแปลงน้อยมาก
ดังนั้นการเตรียมการล่วงหน้าเป็นไปได้ค่อนข้างยาก
เนื่องจากเทคโนโลยีที่จะนำมาขึ้นอยู่กับเงื่อนไขของแต่ละโครงการ เช่น
ในงานก่อสร้างสะพานยกระดับภาษีเจริญ งานก่อสร้างทางยกระดับถนนวงแหวนอุตสาหกรรม
งานก่อสร้างสะพานข้ามแม่น้ำเจ้าพระยาปากเกร็ด และงานก่อสร้างทางด่วนรามอินทรา-อาจณรงค์
เนื่องจากงานก่อสร้างเป็นงานทำอยู่เหนือระดับถนน การก่อสร้างแบบปกติ
ถึงต้องใช้การค้ำยันจากด้านล่าง จะทำไม่ได้เพราะทำให้เกิดปัญหาด้านการจราจรติดขัด
ดังนั้นวิธีการก่อสร้างจะต้องทำแบบก่อสร้างโดยหิ้วจากด้านบน เรียกว่า ระบบ Advance Shoring
ซึ่งบริษัทฯ ได้ว่าจ้างบริษัท ออกแบบ เพื่อดำเนินการออกแบบและคำนวณโครงสร้าง
ตลอดจนวิธีการและขั้นตอนในการดำเนินการซึ่งเป็นการทำเฉพาะโครงการเท่านั้น
เนื่องจากแต่ละโครงการในกลุ่มของงานก่อสร้างสะพานยกระดับจะมีความแตกต่างกันทั้งเรื่องรูปแบบและเส้นทาง
ซึ่งการออกแบบจะต้องออกแบบและเตรียมการก่อสร้างให้เหมาะสมในแต่ละโครงการ
โดยเน้นการทำงานแบบ Pre-cast หรือสำเร็จรูปจากโรงงานแล้วนำเข้ามาติดตั้ง
นอกจากบริษัทฯได้นำเทคโนโลยีมาใช้ในการก่อสร้างแล้ว บริษัทฯ
ยังนำระบบคอมพิวเตอร์เข้ามาใช้ในการควบคุมค่าใช้จ่ายในระบบการจัดซื้อและบัญชีการเงิน (ระบบ
Oracle) นับเป็นเครื่องมือหนึ่งที่สามารถช่วยลดค่าใช้จ่ายในการทำเอกสาร เพิ่มความรวดเร็ว
แม่นยำ ตลอดจนทำให้ผู้บริหารสามารถหาข้อมูลต่าง ๆ เพื่อใช้ในการตัดสินใจได้อีกด้วย

การพัฒนาระบบมาตรฐานคุณภาพ ISO 9002

ปี 2543 บริษัทฯ เล็งเห็นความสำคัญของระบบมาตรฐานคุณภาพ ISO จึงได้เริ่มนำระบบ ISO
9002 มาใช้ในการดำเนินงานของบริษัทฯ ซึ่งปัจจุบันบริษัทฯได้ปรับเปลี่ยนเป็น ISO
9001:2000โดยผ่านการตรวจประเมินจากบริษัท SGS (Thailand) จำกัด
และได้รับการรับรองจากสถาบันที่มีชื่อเสียงทั้งในประเทศและต่างประเทศ คือ NAC และ UKAS
เมื่อวันที่ 19 กันยายน 2546 สำหรับการนำระบบบริหารคุณภาพมาใช้ในการดำเนินงานของบริษัทฯ
เพื่อเพิ่มประสิทธิภาพในการทำงานและสามารถตอบสนองความต้องการของลูกค้า
และยังมีผลทำให้งานก่อสร้างทั้งงานประกอบและติดตั้งท่ออุตสาหกรรมทุกประเภท
ตลอดตนงานโครงสร้างเหล็กขนาดใหญ่ได้มาตรฐานและมีคุณภาพที่ดี

รายจ่ายระหว่างปี 2545-2547 สำหรับการวิจัยและพัฒนา

-   ด้านการพัฒนาบุคลากร

+----------------+----------------+----------------+-----------------+
| ค่าใช้จ่า         |                |                |                 |
| ยในการฝึกอบรมพน |                |                |                 |
| ักงาน บมจ. ซิโน- |                |                |                 |
| ไทย เอ็นจีเนียริ่ง  |                |                |                 |
| แอนด์ คอนสตรัคชั่น |                |                |                 |
+----------------+----------------+----------------+-----------------+
|                | ปี 2547 (บาท)   | ปี 2546 (บาท)   | ปี 2545 (บาท)    |
+----------------+----------------+----------------+-----------------+
| อบรมภายนอก     | 361,831        | 423,883        | 439,443         |
+----------------+----------------+----------------+-----------------+
| อบรมภายใน      | 526,592        | 410,231        | 378,773         |
+----------------+----------------+----------------+-----------------+
| รวม            | 888,423        | 834,114        | 818,216         |
+----------------+----------------+----------------+-----------------+

รวมค่าใช้จ่ายในการฝึกอบรมพนักงานระหว่างปี 2545-2547 = 2,540,753 บาท

ด้านการปรับปรุงเครื่องมือเครื่องจักร

  -------------------------------- --------------------- ---------------------------
  ค่าใช้จ่ายในปรับปรุงเครื่องมือเครื่องจักร                         
  บมจ. ซิโน-ไทย เอ็นจีเนียริ่ง แอนด์                            
  คอนสตรัคชั่น                                              

  ปี 2547(บาท)                      ปี 2546(บาท)           ปี 2545 (บาท)

  32,996,053.24                    40,160,000            32,957,888
  -------------------------------- --------------------- ---------------------------

รวมค่าใช้จ่ายในการปรับปรุงเครื่องมือเครื่องจักรระหว่างปี 2545 – 2547 = 106,113,941.24 บาท

-   ด้านระบบคอมพิวเตอร์ในการควบคุมค่าใช้จ่าย (ระบบ Oracle)

-   ค่าใช้จ่ายรวมตั้งแต่เริ่มดำเนินการจนกระทั่งเสร็จสิ้น = 18,150,619 บาท

-   ด้านการพัฒนาระบบมาตรฐานคุณภาพ ISO

-   ค่าใช้จ่ายรวมตั้งแต่เริ่มดำเนินการจนกระทั่งได้ใบรับรอง ISO 9002 = 1,728,902 บาท

-   ค่าใช้จ่ายในการเปลี่ยนแปลงระบบการบริหารคุณภาพเป็น ISO 9001:2000 = 299,827
    บาท